Germaniya — Nigeriya munosabatlari

250px|thumb|Germaniya va Nigeriya davlatlarining xaritada joylashuvi. Yashil rangda Germaniya, sariq rangda Nigeriya koʻrsatilgan.
Germaniya — Nigeriya munosabatlari Germaniya Federativ Respublikasi va Nigeriya Federativ Respublikasi oʻrtasidagi ikki tomonlama munosabatlarga ishora qiladi. Nigeriya Berlinda elchixonasini, Germaniya esa Abujada elchixonasini boshqaradi. Germaniyaning Lagosda Bosh konsulligi, Nigeriyaning Bonnda bosh konsulligi bor.

 Tarixi 
Germaniya-Nigeriya munosabatlari tarixi 160 yildan ortiqroqqa ya‘ni Nigeriyaning mustamlaka qilinishiga borib taqaladi.

Kansler Angela Merkel 2011-yilda Gudlak Jonathan saylanganidan keyin Nigeriyaga tashrif buyurgan birinchi davlat rahbari bo‘ldi. Muhammadu Buxariy 2015-yilda G7ning 41-sammitida ishtirok etish uchun Germaniyaning Elmau shahriga tashrif buyurgan. Tashrif Buxariy saylanganidan keyin Afrikadan tashqaridagi davlatga birinchi tashrifi edi.

2019-yilda Germaniyaning Lagosdagi konsulligi Nigeriya va Germaniya oʻrtasidagi savdoni yaxshilash uchun Nigeriya infratuzilmasidagi xarajatlarni oshirishga chaqirdi. Oʻsha yilning oxirida Prezident Buxariy Germaniyaning Siemens energetika kompaniyasi bilan 2025-yilgacha Nigeriya elektr tarmogʻi uchun kamida 25 000 megavatt elektr energiyasi ishlab chiqarish boʻyicha shartnoma imzoladi.

 Madaniyat 
Germaniya 1962-yilda Lagosda Gyote Institutiga asos solgan. 2021-yilda Germaniya Madaniyat vaziri 1897-yilda Benin qirollik saroyidan o‘g‘irlab ketilgan yuzlab sanʼat buyumlarini Nigeriyaga qaytarishlarini eʼlon qildi.
250px|thumb|Berlindagi Nigeriya elchixonasi

 Biznes 
Nigeriya-Germaniya Savdo palatasi 1986-yilda Germaniya va Nigeriya oʻrtasidagi oʻzaro savdoni rivojlantirish uchun tashkil etilgan va shundan beri ikki mamlakat oʻrtasidagi iqtisodiy aloqalarni chuqurlashtirgan.

2011-yilda Germaniya-Nigeriya ikki millatli komissiyasi biznes, taʼlim, energetika, migratsiya masalalari va madaniyat sohalarida hamkorlikni kuchaytirish uchun tashkil etilgan. Germaniya Nigeriyada Nigeriya hukumatiga yordam berish uchun turli loyihalarni boshlagan. 2020-yilda Germaniya hukumati Borno shtatiga Chad koʻlining qisqarishi sababli qurgʻoqchilik va oziq-ovqat tanqisligiga yordam berish uchun 100 million yevro vaʼda qildi. Hukumat, shuningdek, Nigeriya qurolli kuchlarini Boko Haramga qarshi kurashish uchun oʻqitishda yordam beradi. Germaniya Nigeriyaning poliomielitga qarshi kurashini qoʻllab-quvvatladi, u 2021-yilda Nigeriyada yoʻq qilishga erishilgan.

 Savdo 
Nigeriya, 2019-yil holatiga koʻra, Germaniyaning Afrikadagi ikkinchi yirik savdo sherigi hisoblanadi.

2019-yilda Germaniya Nigeriyaga 1,2 milliard dollarlik mahsulot eksport qilgan. Germaniyadan Nigeriyaga eksport qilinadigan asosiy mahsulotlarga kauchukdan ishlov berish mashinalar va avtomobillar kiradi. Nigeriya 2019-yilda Germaniyaga 2,6 milliard dollarlik mahsulot eksport qildi, eng ko‘p eksport qilinadigan mahsulot xom neft, undan keyingi o‘rinda kakao.

 Immigratsiya 
2021-yil holatiga koʻra, Germaniyada taxminan 83 000 nigeriyalik istiqomat qiladi; Nigeriyaliklar Germaniyada qochqinlar orasida pokistonliklardan keyingi oʻrinda juda yuqori ish bilan taʼminlangan.

 

Turkum:Germaniyaning ikki tomonlama aloqalari
Turkum:Xalqaro munosabatlar